Sejdiu: Propozimi Ahtisari çon drejt pavarësisë së Kosovës
Në një fjalim drejtuar qytetarëve të vendit, presidenti bëri thirrje sot kundër çdo forme të dhunës
theksoi presidenti Sejdiu. Lëvizja Vetëvendosje, një lëvizje që kundërshton bisedimet për statusin e Kosovës ka paralajmëruar për të shtunën protesta të reja kundër propozimit të zotit Ahtisari dhe punës së ekipit të negociuesve të Prishtinës për statusin e Kosovës. Drejtuesit e kësaj lëvizjeje thonë se protesta do të jetë e qetë ndërsa kanë bërë përgjegjës policinë për dhunën që përshkoi protestën e 10 shkurtit. Autoritetet ndërkaq thanë se po vazhdojnë hetime intensive për të ndriçuar zhvillimet e asaj dite. Presidenti Sejdiu në fjalimin e tij bëri thirrje kundër çdo forme të dhunës. tha presidenti Sejdiu. Propozimi i zotit Ahtisari, i cili është kundërshtuar nga Beogradi, ka nxitur shqetësime edhe në Kosovë, posaçërisht rreth çështjeve që kanë të bëjnë me decentralizimin e pushtetit, Trupat Mbrojtëse të Kosovës dhe çështjen e veriut të Kosovës të banuar me shumicë serbe. Ekipi I negociuesve ndërkaq pohon se propozimi është I pranueshëm dhe con përpara synimet e qytetarëve të Kosovës. tha presidenti Sejdiu. Nesër në Vjenë pritet të përmbyllet seria e konsultimeve të Prishtinës dhe Beogradit rreth propozimit të zotit Ahtisaari. Që nga 21 shkurti kur kanë rifilluar këto konsultime nuk është shënuar ndonjë ndryshim në qëndrimet e kundërta të të dyja palëve. Beogradit që kërkon ruajtjen e sovranitetit mbi Kosovën dhe Prishtinës që kërkon pavarësi të plotë. Zoti Ahtisari shpreson të takojë të dyja palët në nivel të lartë politike më 10 mars para se të përmbyllë propozimin e tij përfundimtar që do ta dorëzojë në Këshillin e Sigurimit të Kombeve të Bashkuara. //ze//